text: &lt;poem&gt;
  Storken sidder på bondens tag,
  han ser over mark og enge.
  Det bliver så dejlig en forårsdag,
  nu kommer den favre tid, jeg vented' så længe.
  Storken klaprer på bondens tag,
  og gøgen kukker i skoven.
  Med majløv nu kommer skøn Valborgs dag,
  nu stiger der pinseglans med sol over voven.
  Storken flyver fra bondens tag,
  han spanker i grønne enge.
  Han kommer som gæst til skøn Valborgs dag,
  han bringer den favre tid, jeg vented så længe.
  Storken flyver til høsten bort,
  han kommer igen ad åre.
  Du sommerens gæst, dvæl ikke for kort!
  Velkommen, du favre tid, jeg elsker så såre! 
  &lt;/poem&gt;